જે.પી.જ્વેલર્સના ધવલ સોનીએ જણાવ્યું હતું કે હાલ તો બજારમાં ‘ઠંડક’નું વાતાવરણ પ્રસરી ગયું છે પરંતુ જન્માષ્ટમી બાદ તેમાં ‘ગરમાવો’ આવવાની સંભાવના છે. આ પાછળ મુખ્ય કારણ ભાવ જ ગણી શકાય કેમ કે છેલ્લા ઘણા સમયથી સોનાના ભાવ ઘટવાનું નામ જ લેતાં ન હોય લોકો તેને નીચે આવવાની રાહ જોઈ રહ્યા છે. હાલ 30,000 રૂપિયાથી ઉપર સોનાનો ભાવ ચાલ્યો ગયો હોય તેના કારણે જ ખરીદીને અસર પડી છે. સાતમ-આઠમના તહેવારોમાં લોકો એન્ટીક સેટ, બંગડી, ચેઈન, વીટી, બ્રેસલેટ સહિતની નાની જ્વેલરી ખરીદતાં હોય છે પરંતુ આ વખતે તેમાં પણ ખરીદીનું પ્રમાણ આેછું જોવા મળી રહ્યું છે.